eBook Luna. O istorie pentru viitor - Oliver Morton
\nLuna lui Oliver Morton este o capodopera de jurnalism stiintific menita sa ofere o viziune proaspata si pertinenta asupra satelitului natural al Pamintului. Sint prezentate si comentate informatii, ipoteze si teorii despre Luna din cele mai diverse domenii: geologie, cosmogonie, istorie, astrobiologie, mitologie, literatura SF si arta in general, inginerie si aeronautica spatiala, futurologie s.a. Reunite, capitolele cartii ne arata ca omenirea a avut multe de invatat de la Luna atit in ce priveste alcatuirea universului, cit si explorarea spatiala. Studiind-o, oamenii si-au modificat adesea propriile perceptii despre Pamint. O demonstreaza cercetarile incepute inca de pe vremea celor dintii astronomi ai Antichitatii, continuate in Renastere de Galilei si Leonardo da Vinci si, in contemporaneitate, de noile tehnologii dezvoltate ca urmare a Razboiului Rece, a cursei spatiale si a planurilor de folosire a Lunii ca trambulina pentru viitoarele explorari ale cosmosului. Astfel, cartea lui Oliver Morton reprezinta o sinteza vasta si, totodata, rodul unor ani indelungati de cercetari entuziaste si activitate reportericeasca. Luna este mai mult decit o carte, este o oglinda ce reflecta viata noastra in Antropocen.\n